Dnevnik dela:

*Eline dogodivščine na poti v šolo*

Z Moniko sva se odločili, da bo rdeča nit najine digitalne zgodbe ''Moja pot v šolo''. Z najino digitalno zgodbo Eline dogodivščine na poti v šolo sva hoteli doseči učni cilj – ''otrok spozna okolico in pot do šole'', ki ga najdemo v učnem načrtu za 1. razred.

Prvi korak je bil domisliti se zgodbe, ki bo zanimiva in poučna, ter hkrati vsebovala dramski trikotnik. Zadnji del nama je predstavljal manjšo težavo, saj nisva vedeli, kakšen zaplet naj v najini zgodbi uporabiva. Ko sva to rešili, sva se hitro lotili dela.

16. 3. 2018 sva se dobili in skupaj napisali načrt projekta. Delo je trajalo približno eno uro.

20. 4. 2018 sva dokončno določili lokacijo, si razdelili vloge in poiskali igralca za najino zgodbo. Delo je trajalo eno uro.

3. 5. 2018 sva se dobili v Goriških brdih, in začeli snemati najino digitalno zgodbo. Pri digitalni zgodbi sta sodelovala tudi Ela in Miha Mačus (kot igralca). Igranje jima ni povzročalo večjih težav, zato smo s snemanjem hitro zaključili. Za snemanje sva porabili približno 4 ure.

Sledil je zadnji korak pred oddajo posnetka, tj. urejanje videoposnetka. Imeli sva nekaj težav, saj sva se s tem prvič srečali. Urejali sva med prostimi urami na fakulteti (16., 18., 24. 5. 2018, vsakič po 2 uri). Hkrati sva skupaj napisali tudi snemalno knjigo. Vse skupaj je trajalo približno 10 ur.